Asta Lie Isaachsen

Asta Lie Isaachsen (født Lie 13. mars 1861 på Kongsvinger, død 6. august 1921 i Kristiania) var en norsk forfatter som også skrev under psevdonymet Colombine.

Familie 
Asta Lie Isaachsen var datter av forfatter og jurist Jonas Lie (1833-1908) og Thomasine Lie (1833-1907), og søster av diplomaten Michael Strøm Lie (1862-1934) og forfatter, kulturhistoriker og pressemann Erik Lie (1868-1943). Hun ble 6. juli 1891 gift med cand.real. og senere overlærer og justerdirektør Daniel Isaachsen (1859-1940).

Liv og virke 
Asta Lie Isaachsen tok lærerinneeksamen under ett opphold i Paris i 1887. I 1895 utga hun under psevdonymet Colombine boken Tæppet gaar op, en samling barnekomedier. I 1905 kom hennes familieroman Anna Louise Hading paa Hadingborg. I 1898 utga hun boken Hvad vi spiser og drikker, som i første rekke er omarbeidet fra den engelskspråklige originalutgaven Food and its Functions av James Knight.

År 1900 skrev hun en rekke bidrag i tidsskriftet Urd, hvor også utvalgte brev stilet fra hennes foreldre til henne ble publisert i 1909. Senere skrev hun artikler og kulturanmeldelser i flere tidsskrifter. Hun tilhørte sent i 1890-årene redaksjonen i bladet Husmoderen.

Hun førte dessuten en mangeårig brevkorrespondanse med venninnen Harriet Backer, den kjente kunstmaleren. Hun var modell for Backers maleri Chez Moi (1887).

Bibliografi 
 1895: Tæppet gaar op, barnekomedier av Colombine, Aschehoug, Kristiania
 1898: Hvad vi spiser og drikker, i stor grad omarbeidet fra den engelskspråklige originalutgaven av James Knight.
 1905: Anna Louise Hading paa Hadingborg, Gyldendal

Referanser

Kilder 
 
 

Norske forfattere
Norske barnebokforfattere
Personer fra Kongsvinger kommune